
NEZAPOSLENOST SMANJENA U ODNOSU NA PRETHODNI MJESEC ZA 1,0%,
A U USPOREDBI S ISTIM MJESECOM PRETHODNE GODINE SMANJENA ZA 27,1% 

Radna snaga u kolovozu 2026. godine - Prema podacima Hrvatskog zavoda za mirovinsko osiguranje (HZMO Zagreb, Odjel plana i analize, rujan 2026.) i Hrvatskog zavoda za zapošljavanje 31. kolovoza 2026. godine Osječko-baranjska županija imala je 105.988 ekonomski aktivnih stanovnika (radne snage), odnosno 2135 osoba (2,0%) manje nego istog mjeseca prethodne godine, na što je utjecalo povećanje zaposlenosti za 0,8% (820 osoba) i smanjenje nezaposlenosti za 27,1% (2.955 osoba). Od ukupno 98.063 zaposlenih osoba, 83.838 radnika (85,5%) bilo je zaposleno kod pravnih i 6.513 (6,6%) kod fizičkih osoba. 5.384 (5,4%) je obrtnika, 1.779 (1,8%) poljoprivrednika, te 549 (0,6%) radnika koji obavljaju samostalne profesionalne djelatnosti. Procijenjena stopa registrirane nezaposlenosti u kolovozu 2026. godine iznosila je 7,5% (6,1% kod muške, a 9,0% kod ženske populacije) naspram stopi od 10,1% u kolovozu 2026. godine i 7,5% u srpnju 2026. godine. 
Nezaposlenost u kolovozu 2026. god - Krajem kolovoza 2026. godine u Područnoj službi Osijek evidentirano je 7.925 nezaposlenih osoba, odnosno 81  osoba (1,0%) manje nego prethodnog mjeseca i 2.955 osoba (27,1%)  manje nego u kolovozu 2025. godine.
	
	2025.
	2026.
	Razlika
	Stopa % promjene

	Srpanj
	10.673
	8.006
	-2.667
	-25,0

	Kolovoz
	10.880
	7.925
	-2.955
	-27,1

	Razlika
	207
	-81
	
	

	Stopa % promjene
	1,9
	-1,0
	
	

	
	
	
	
	


Tijekom mjeseca smanjenje nezaposlenosti zabilježeno je u Ispostavama: Beli Manastir  za 8,3% ili 126 osoba, Našicama za 0,8% ili 8 osoba, te Osijeku za 0,9% ili 25 osoba dok je povećanje registrirane nezaposlenosti zabilježeno u Donjem Miholjcu za 2,0% ili 7 osoba, Đakovu za 1,6% ili 21 osobu i Valpovu za 5,0% ili 50 osoba. 

Spolna struktura nezaposlenih osoba - Krajem kolovoza 2026. u Područnoj službi Osijek evidentirano je 4.555 nezaposlenih žena, s udjelom od 57,5%  naspram 42,5% nezaposlenih muškaraca. Udio nezaposlenih žena se u odnosu na prethodni mjesec povećao za 0,5 postotni bod, a u odnosu na isti mjesec prethodne godine se smanjio za 1,1 postotna boda.

Struktura nezaposlenih s obzirom na razinu obrazovanja - U evidentiranoj nezaposlenosti prevladavaju osobe sa završenom srednjom školom u trajanju od 4 i više godina te gimnazijom, odnosno 2.359 osoba ili 29,8% od ukupno nezaposlenih. Slijede osobe sa završenom školom za zanimanja do 3 godine i školom za KV i VKV radnike (2.266 osobe ili 28,6%), osnovnom školom (1.512 osoba ili 19,1%), fakultetom (790 osoba ili 10,0%) te prvim stupnjem fakulteta, stručnim studijem i višom školom (374 osobe ili 4,7%). Od ukupnog broja nezaposlenih, 624 osobe (ili 7,8%) su bez škole ili s nezavršenom osnovnom školom. Smanjenje nezaposlenih u odnosu na isti mjesec prethodne godine je zabilježeno kod svih razina obrazovanja, a dominira kod osoba sa završenom osnovnom školom (za 34,1% ili 784 osoba). U odnosu na prošli mjesec najizraženije smanjenje nezaposlenosti je zabilježeno kod osoba bez završene OŠ (za 52 osobe ili 7,7%), a najizraženije povećanje kod osoba sa završenom višom školom, 1.stupnjem fakulteta i stručni studij (za 5 osoba ili 1,4%).

Dobna struktura nezaposlenih osoba – najveći udio u registriranoj nezaposlenosti imaju osobe starije od 50 godina (31,4%), dok udio mladih osoba u dobi od 15 do 24 godine iznosi 15,0%. Registrirana se nezaposlenost, u usporedbi s istim mjesecom prethodne godine smanjila u svim dobnim skupinama te dominira u dobnoj skupini od 60 i više godina (za 38,3% ili 487 osoba). U odnosu na prethodni mjesec prošle godine najizraženije smanjenje nezaposlenosti je zabilježeno u dobnoj skupini od 60 godina i više (za 50 osoba ili 6,0%) a najizraženije povećanje nezaposlenosti u dobnoj skupini 15 do 19 godina (za 17 osoba ili 3,7%).

Trajanje nezaposlenosti - Na kraju kolovoza 2026. godine 36,0% nezaposlenih čekalo je na zaposlenje duže od godinu dana i njihov se udio u odnosu na prethodni mjesec smanjio za 2,1 postotna boda, a u odnosu na prošlu godinu smanjio za 10,4 postotna boda. Osim što nezaposlene žene čine veći udio u ukupnoj nezaposlenosti, one i duže čekaju na zaposlenje. 37,3% nezaposlenih žena čekalo je na zaposlenje duže od godinu dana, dok je kod muškaraca taj udio 34,1%
Tijekovi u nezaposlenost i iz nezaposlenosti - U kolovozu 2026. godine u evidenciju nezaposlenih prijavilo se 1.028 novih osoba (19,5% manje nego prethodnog mjeseca, a 3,4% više nego u kolovozu 2025. godine), dok je iz evidentirane nezaposlenosti otišlo ukupno 1.109 osoba (8,6% manje nego prethodnog mjeseca i 40,9% više nego u kolovozu 2025. godine). 

Najviše novoprijavljenih nezaposlenih osoba došlo je izravno iz radnog odnosa (685 osoba ili 66,6%), a potom iz neaktivnosti (245 osoba ili 23,8%). Od ukupna broja novoprijavljenih osoba, 175 osoba (ili 17,0%) je bez prethodnog radnog iskustva, a najveći broj osoba s radnim iskustvom došao je na evidenciju Zavoda iz djelatnosti prerađivačke industrije (107 osoba ili 12,5%), obrazovanja (103 osobe ili 12,1%), građevinarstva, trgovina na veliko i malo (97  osoba ili 11,4%).

	Priljev i odljev s evidencije                       u kolovozu 2026. godine
	Broj
	Udio (%)
	Razlika  2025.
	Stopa (%) promjene

	nezaposlenost
	7.925
	 
	-2.955
	-27,2

	novoprijavljeni
	1.028
	100,0
	34
	3,4

	 - bili zaposleni
	853
	83,0
	48
	6,0

	 - prvi puta traže posao
	175
	17,0
	-14
	-7,4

	ukupno brisani
	1.109
	100,0
	322
	40,9

	 - zapošljavanje
	619
	55,8
	65
	11,7

	 - izlaz iz radne snage
	66
	6,0
	-5
	-7,0

	 - nepridržavanje zakonskih odredbi
	258
	23,3
	176
	214,6

	 - odjava s evidencije
	141
	12,7
	93
	193,8

	 - ostali razlozi
	25
	2,3
	-7
	-21,9


Zbog zapošljavanja (bilo po ugovoru o radu, ugovoru o djelu ili drugom obliku rada) evidenciju je napustilo 619 osoba (55,8%), odnosno 55 osoba (8,2%) manje nego prethodnog mjeseca, a 65 osoba (11,7%) više nego u kolovozu 2025. godine. 490 osoba (44,2%) brisane su iz ostalih razloga: izlaska iz radne snage, odjave iz evidencije, nepridržavanja zakonskih odredbi i ostalo. 
Što se tiče zapošljavanja prema ugovoru o radu, u kolovozu 2026. godine zaposleno je 565 osoba, što je za 54 osobe (8,7%) manje nego prethodnog mjeseca, a 53 osobe (10,4%) više nego u kolovozu 2025. godine. Promatrano po djelatnostima, najviše osoba zaposleno je u javnoj upravi i obrani; obvezno socijalno osiguranje (123 osobe ili 21,8%),  prerađivačkoj industriji (69 osoba ili 12,2%), trgovini na veliko i malo (60 osoba ili 10,6%)  

